armvectores/hy_wikipedia_2023 huggingface dataset:
Նավակ (շախմատ)

Անվան այլ կիրառումների համար տե՛ս՝ Նավակ (այլ կիրառումներ)
Նավակ (յունիկոդ` ♖♜), շախմատի խաղաքար։ Համարվում է, որ նավակի նյութական արժեքը հավասար է մոտավորապես 5 զինվորի։ Ուժով գերազանցում է թեթև խաղաքարերին` փղին և ձիուն։ Սկզբնախաղում նավակները զբաղեցնում են a1 և h1 (սպիտակ նավակները), a8 և h8 (սև նավակները) դաշտերը։


== Նավակի քայլերը ==
Նավակը կարող է տեղափոխվել ցանկացած դաշտ՝ հորիզոնական և ուղղահայաց ուղղություններով (պայմանով, որ ճանապարհին չկա այլ խաղաքար)։ Նավակը, որ դաշտում էլ գտնվի, եթե ճանապարհին չկան այլ խաղաքարեր, միշտ վերահսկում է 14 դաշտ։


== Նավակը շախմատի պարտիայում ==
Նավակի դերը պարտիայում չափազանց մեծ է։ Թեև սկզբնախաղում նավակները զարգացած չեն, նրանք կարող են մասնակցել փոխատեղմանը, որից հետո միջնախաղում դիրքային պայքարում գրոհում են ուղղահայաց գծերը։ Վերջնախաղում նավակները հաճախ օգնում են անցունակ զինվորներին և մասնակցում են մրցակցի արքան խաղատախտակի որոշակի հատվածից «կտրելուն»։ Արքայով և նավակով հնարավոր է մատ հայտարարել, բայց, դրանով հանդերձ, նավակային վերջանախաղերը համարվում են ամենաբարդը և պահանջում են տեսական խոր գիտելիքներ։


== Փոխատեղում ==

Փոխատեղումը քայլ է, երբ կատարվում է արքայի և նավակի միաժամանակյա տեղաշարժ. արքան տեղափոխվում է նավակներից մեկի ուղղությամբ երկու դաշտ, իսկ նավակը տեղադրվում է այն դաշտում, որի վրայով անցել է արքան։ Դեպի արքայական թև կատարվող փոխատեղումը կոչվում է կարճ փոխատեղում (կրճատ նշանակվում է 0-0), իսկ դեպի թագուհու թևը՝ երկար փոխատեղում (0-0-0)։
Փոխատեղումը թույլատրելի է հետևյալ պայմաններին բավարելու դեպքում.

արքան և նավակը մինչ այդ չեն կատարել ոչ մի քայլ,
արքայի ու նավակի միջև չկա ուրիշ խաղաքար,
արքան չի գտնվում շախի տակ, չի անցնում գրոհված դաշտի վրայով և չի հայտնվում գրոհված դաշտում (շախի տակ)։


== Աղբյուրներ ==
Շախմատի կանոններ Archived 2015-01-28 at the Wayback Machine.
Շախմատի կանոններ
Մայրըդ էն օրն ասում էր ինձ...

«Մայրըդ էն օրն ասում էր ինձ...», Հովհաննես Թումանյանի բանաստեղծություններից` գրված 1917 թվականին։


== Պատմություն ==
Հովհաննես Թումանյանն այս բանաստեղծությունը գրել է 1917 թվականի հունիսի 17-ին։
Բանաստեղծի դուստր Աշխենի ալբոմը, դրա մեջ գտնվող ինքնագիրը և Աշխենի արատագրած մեկ օրինակ պահվում է Թումանյանի ընտանեկան արխիվում։
Բանաստեղծությունն առաջին անգամ տպագրվել է 1943 թվականին «Սովետական գրականություն» ամսագրի 3-րդ համարում (էջ 89), այնուհետև` Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակությունում (էջ 533)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Լիկուր

Լիկուր (ֆր.՝  Licourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 405 մարդ, բնակչության խտությունը` 58.44 մարդ/կմ²։ Բնակավայրը զբաղեցնում է 6.93 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 253 աշխատունակ (15-64 տարեկան)  բնակիչ, որոնցից ակտիվ էին 182-ը, իսկ ոչ ակտիվները` 71։ Ակտիվության ցուցանիշը կազմում է 71,9 %։ 182 աշխատունակ մարդկանցից աշխատել է 149 անձ (90 տղամարդ և 59 կին)։ Գործազուրկ են եղել 33 անձ (20 տղամարդ և 13 կին)։ 71 անաշխատունակներից 16-ը եղել են աշակերտներ կամ ուսանողներ, 23-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շավրոշ (Ալյեի գավառ)

Շավրոշ (ֆր.՝ Chavroches), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03071։


== Բնակչություն ==
Համայնքի բնակչությունը 2008 թվականին կազմում էր 283 մարդ։


== Տնտեսություն ==
2007 թվականի տվյալներով 128 աշխատունակ տարիքի մարդկանցից (15-64 տարեկան) 83-ը տնտեսապես ակտիվ էին, 45-ը անգործունակ (ակտիվության ցուցանիշը 64,8 %, 1999 թվականին եղել է՝ 60,0 %)։ 83 աշխատունակ բնակիչներից 69-ը աշխատում էին (39 տղամարդ և 30 կին), անաշխատանք էին 14-ը (5 տղամարդ և 9 կին)։ 45 անգործունակ մարդկանցից 4-ը աշակերտներ կամ ուսանողներ են, 18-ը թոշակառու, 23-ը անաշխատունակ էին այլ պատճառներով։


== Տեսարժան վայրեր ==
Շավրոշ դղյակ՝ ավերված 1572 թվականին
Քարանձավներ, որտեղ ապրել են տրոգլոդիտները


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շավրոշ» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-11 
«Շավրոշ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Յուվա (Սեբաստիայի գավառ, այլ գյուղ)

Յուվա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալիջան (Մշո գավառ)

Անվան այլ կիրառումների համար տե՛ս՝ Ալիջան (այլ կիրառումներ)Ալիջան, գյուղ Արևմտյան Հայաստանում, Բիթլիսի վիլայեթի Մշո գավառում, Մուշ քաղաքից հյուսիս։
1915 թվականի Մեծ եղեռնի ժամանակ Ալիջանի հայ բնակչության մեծ մասը ոչնչացվեց։ 1860 թվականին ուներ 97, իսկ 1909 թվականին՝ 80 տուն հայ բնակիչ։ Բնակչությունը զբաղվում էր երկրագործությամբ ու անասնապահությամբ։
Աթանեսյան

Աթանեսյան, հայկական ազգանուն։


== Ազգանունը կրողներ ==
Ալեքսանդր Աշոտի Աթանեսյան (ծ. 1953), ռուսական պրոդյուսեր, ռեժիսոր, սցենարիստ։
Վահրամ Սերգեյի Աթանեսյան (ծ. 1959), խմբագիր, հասարակական-քաղաքական գործիչ։
Վարսիկ Գրիգորի Աթանեսյան (1899-1978), պետական, կուսակցական աշխատող։


== Ծանոթագրություններ ==
Սուրբ Նշան վանք (այլ կիրառումներ)

Սուրբ Նշան վանք կարող է վերաբերել.

Սուրբ Նշան վանք (Կուքի) - Հայ առաքելական եկեղեցու տաճար ներկայիս Ադրբեջանական Հանրապետության Շահբուզի շրջանի (պատմական Ճահուկ գավառի) Կուքի (այժմ՝ Կուքու) գյուղից մոտ 700 մ հյուսիս, լեռնալանջի հարթ վայրում
Սուրբ Նշան վանք (Սեբաստիա) - հայկական միջնադարյան եկեղեցական համալիր Սեբաստիայում
Սուրբ Նշան վանք - գյուղ Արևմտյան Հայաստանում, Էրզրումի վիլայեթի Կամախի գավառակում


== Տես նաև ==
Սուրբ Նշան եկեղեցի (այլ կիրառումներ)
Բյանձե

Բյանձե  (իտալերեն՝ Bianzè) կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 41կմ² տարածք։ Բնակչությունը 2008 թվականի տվյալներով 2038 մարդ է։ Հեռախոսային կոդը՝ +39 0161։ Փոստային ինդեքս 13041։ Խտությունը՝ 50 մարդ/կմ²։
Սուրբ Եվսեբիոս Վերչելացին հարգվում է որպես կոմունայի հովանավոր սուրբ։ Տոնը նշվում է օգոստոսի առաջին երկուշաբթի օրը։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 0161/49133


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(2683) Բրիան

(2683) Բրիան (անգլ.՝ Brian), աստերոիդ աստերոիդների հիմնական գոտում։ Հայտնաբերվել է 1981 թվականի հունվարի 10-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,916629 ա. մ., առավելագույնը մոտենում է 2,747 ա. մ. հեռավորության վրա և հեռանում 3,0863 ա. մ.։ Արեգակի շուրջ մեկ ամբողջական պտույտ է կատարում 1819,37 երկրային օրվա ընթացքում, իր ուղեծրով շարժվելով միջինում 0,197871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2683) Բրիան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սափդիրան

Սափդիրան, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 25 կմ հյուսիս-արևելք, Եփրատ գետի աջ կողմում։


== Բնակչություն ==
1880 թվականին ուներ 230 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քրիստիան դե Սիկա

Քրիստիան դե Սիկա (հունվարի 5, 1951(1951-01-05), Հռոմ, Իտալիա), դերասան, սցենարիստ, ռեժիսոր և երգիչ։


== Կյանք ==
Քրիստիան դե Սիկան ծնվել է Հռոմում, Իտալիա։ Նա հայտնի իտալացի ռեժիսոր Վիտտորիո դե Սիկայի և իսպանացի դերասանուհի Մարիա Մերկադերի երկրորդ որդին է։ Նրա քեռին Ռամոն Մերկադերն էր` Լև Տրոցկուն սպանողը (1940թ.-ին)։
Քրիստիանը սովորել է Հռոմի «Classical Lyceum» դասական ճեմարանում։ Լիցեյն ավարտելուց հետո նա սկսեց աշխատել Վենեսուելայի հյուրանոցներից մեկում ՝ որպես նկարիչ։ 1970-ին ընդունվել է Լա Սապիենցայի համալսարան, բայց չի ավարտել։ 1973-ին Դե Սիկան հանդես եկավ Սան Ռեմոյի փառատոնում, որտեղ երգեց «Իմ աշխարհը» երգը (1973)։ Սակայն, արդյունքները նրան ստիպեցին գնալ հոր ճանապարհով և նվիրվել դերասանությանը։
Դե Սիկան զարգացրեց կատակերգության սեփական ոճը հատկապես «Ռայ» (Rai) հեռուստատեսային շոուների շրջանակներում, որոնցից է « Bambole, non c'è una lira» հեռուստաշոուն:
Ամուսնացել է Կառլո Վերդոնի քրոջ՝ Սիլվիա Վերդոնի հետ, ում հետ նա ունեցել է երկու երեխա`Բրանդոն և Մարիարոզան։


== Դերասանական կարիերա ==
Կինոաշխարհում իր առաջին քայլերը կատարել է այնպիսի մարդկանց աջակցությամբ, ինչպիսիք են Ռոբերտո Ռոսսելին, Պուպի Ավատին,  և Սալվատորե Սամպերին։
Նա իր դերասանական կարիերան սկսել է «Պաուլինա 1990» ֆիլմով, որում խաղաց երկրորդական դեր։ Իր կարիերայի ընթացքում Քրիստիան Դե Սիկան նկարահանվել է ավելի քան 70 կինոնկարներում և հեռուստաշոուներում։ Դրանից հետո նա դերասան Ների Պարենտիի հետ խաղացել է «Նատալին Նյու Յորքում» (2006),  «Նատալին նավարկությունում» (2007) և «Նատալին Ռիոյում» (2008) ֆիլմերում։
Որպես դերասան ՝ Դե Սիկան ստացել է Դավիդ դի Դոնաթելլո երեք մրցանակ` 1976, 2000 և 2009 թվականներին։ 2016-ին Իտալիա-ԱՄՆ հիմնադրամի կողմից ստացել է «Ամերիկայի» մրցանակ։


== Ֆիլմագրություն ==
«Կարճատև արձակուրդ» (1973)
«Զարմիկը» (1974)
«Սեքսիկոպ» (1975)
«Սերը և էներգիան» (1975)
«Բորդելլա» (1976)
«Սերը առաջին դասարանում» (1980)
«Թալկի փոշի» (1982)
«Պապարացիները» (1998)
«Թիկնապահները» (2000)
«Կլանը» (2005)
«Նատալին Նյուրքում» (2006)
«Նատալին նավարկությունում» (2007)
«Նատալին Ռիոյում» (2008)
«Զբոսաշրջիկը» (2010)


== Ծանոթագրություններ ==


== Արտաքին հղումներ ==
Քրիստիան դե Սիկա Internet Movie Database կայքում
Christian De Sica - Official Website Archived 2017-09-18 at the Wayback Machine.
https://www.1tv.ru/trotsky/1940.html
https://www.vokrug.tv/person/show/kristian_de_sika/
Պեռնիկ

Պեռնիկ (բուլղար․՝ Перник), քաղաք Բուլղարիայում։ Գտնվում է Ստրումա գետի ափին։ Բնակչությունը 84.827 մարդ է (2008)։ Պեռնիկի մարզի վարչական կենտրոնն է։


== Անվան ծագում ==
Քաղաքի անունը` Պեռնիկ (Պերունիկ, Պերինիկ), ծագում է սլավոնական Պերուն աստծո անունից։ Հնագետ Վասիլ Միխովը, ստուգաբանելով «Պեռնիկ» բառը, կարծում էր, որ այն առաջացել է «Պերու» բառից` -իկ ածանցով։ Քաղաքը 1949 թվականի հուլիսի 20-ից մինչև 1962 թվականի հունվարի 19-ը կոչվել է «Դիմիտրովո»` ի պատիվ մահացած վարչապետ Գեորգի Դիմիտրովի, սակայն 1962 թվականից վերականգնվել է քաղաքի նախկին անվանումը։


== Ընդհանուր նկարագիր ==

Պեռնիկը գտնվում է Բուլղարիայի հարավարևմտյան մասում։ Այն մայրաքաղաք Սոֆիայից հետո երկրորդ խոշորագույն քաղաքն է Արևմտյան Բուլղարիայում։ Պեռնիկի մարզի վարչական կենտրոնն է։ Արևմուտքում սահմանակցում է Սերբիայի Հանրապետությանը, հարավ-արևմուտքում` Կյուստենդիլին, հյուսիսում` Սոֆիայի շրջանին և մայրաքաղաք Սոֆիային։ Քաղաքը տեղակայված է Վիտոշա, Գոլո Բյրդո և Լյուլին լեռների ստորոտին։ Բարձրությունը ծովի մակարդակից 700-850 մ է։ Քաղաքի միջով հոսում է Ստրումա գետը, որ Բուլղարիայի ամենամեծ գետերից մեկն է։
20-րդ դարում քաղաքը խոշոր արդյունաբերական կենտրոն էր Բուլղարիայում, նրա ամենածաղկուն քաղաքներից մեկը։
Քաղաքում կազմակերպվում է միջազգային ամենամեծ փառատոնը Եվրոպայում` «Սուրվան»։ Պաշտոնապես այն առաջին անգամ կազմակերպվել է 1966 թվականին, սակայն դիմակահանդեսային ավանդույթները քաղաքում պահպանվել են հնուց։ «Սուրվա» տոնը քաղաքի մշակութային կյանքի բացառիկ երևույթ է, որտեղ դիմակները գրեթե նույնությամբ պահպանվել են հնագույն ժամանակներից։ Պեռնիկը աշխարհի ամենահայտնի դիմակահանդեսային քաղաքներից է։


== Կլիմա ==
Կլիման Պեռնիկում չափավոր ցամաքային է։ Քաղաքով է անցնում առևտրական հնագույն ճանապարհներից մեկը Բալկաններում, որը Կենտրոնական Եվրոպան միացնում է Հունաստանին։

http://www.stringmeteo.com


== Բնակչություն ==


=== Բնակչության քանակը ===


=== Բնակչության կազմը ===
2011 թվականի տվյալներով բնակչության կազմը հետևյալ տեսքն ունի.

Բուլղարացիներ - 73,063 (97.1%)
Գնչուներ - 1,709 (2.3%)
Թուրքեր - 78 (0.1%)
Այլ ազգություններ - 183 (0.2%)
Անորոշ - 218 (0.3%)
Գրանցում չունեցող - 4.940 (6.2%)
Ընդամենը - 80.191


== Նշանավոր բնակիչներ ==

Իվան Կոնստանդինով - բուլղար կոմունիստ
Գեորգի Դիմիտրով - բուլղարական և միջազգային կոմունիստական շարժման ներկայացուցիչ
Գեորգի Պիրվանով - քաղաքական գործիչ, Բուլղարիայի նախագահ (2002-2006, 2006-2012)
Բրիգո Ասպարուխով - բուլղար հետախույզ և քաղաքական գործիչ
Զդրավկա Եվտիմովա - գրող, թարգմանչուհի
Բոյան Ռադև - մարզիկ (հունա-հռոմեական ըմբշամարտ), արվեստի գործերի հավաքորդ, մեկենաս
Անտոնիա Պետրովա - Միսս Բուլղարիա 2009


== Քույր քաղաքներ ==
Պեռնիկի քույր քաղաքներն են.


== Պատկերասրահ ==

		
		
		
		
		
		
		
		
		


== Քարտեզներ ==
Դիրքը էլեկտրոնային քարտեզում, bgmaps.com Archived 2017-08-19 at the Wayback Machine.
Դիրքը էլեկտրոնային քարտեզում, Google


== Ծանոթագրություններ ==


== Արտաքին հղումներ ==
Պեռնիկի քաղաքապետարանի պաշտոնական կայք
«Սուրվա» փառատոնը Պեռնիկում
Ավրալ

Ավրալը (անգլ.՝ over all — «բոլորը դեպի վերև») աշխատանք է նավի վրա, որին մասնակցում է գրեթե ողջ անձնակազմը։
Առագաստանավի հանար աշխատանքները վերաբերում են առագաստների դասավորությանն և մաքրմանը, խարիսխների կարգաբերմանը, ինչպես նաև խարիսխի բարձրացմանը կամ իջեցնելուն։
Ժամանակակից առագաստանավերի կամ նավակների վրա ավրալը կարող է գովազդ կամ տարբերանշան տեղադրել առագաստի վրա, իրականացնել բեռնավորման կամ բեռնաթափման աշխատանքներ, զինամթերքի ընդունում և առաքում, նավի մաքրման աշխատանքներ։ Շատ վաղ ժամանակներից «ավրալլ» տերմինը օգտագործվում էր ամենուր, իսկ այժմ այն  պարզապես նշանակում է շտապ աշխատանք, որ պպետք է կատարվի ամբողջ թիմով։


== Ծանոթագրություններ ==
(5156) Գոլանտ

(5156) Գոլանտ (անգլ.՝ Golant), աստերոիդ աստերոիդների հիմնական գոտում։ Հայտնաբերվել է 1972 թվականի մայիսի 18-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,396944 ա. մ., առավելագույնը մոտենում է 1,9402 ա. մ. հեռավորության վրա և հեռանում 2,8537 ա. մ.։ Արեգակի շուրջ մեկ ամբողջական պտույտ է կատարում 1355,46 երկրային օրվա ընթացքում, իր ուղեծրով շարժվելով միջինում 0,265593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5156) Գոլանտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորոզովո (գյուղ, Գուբինսկի քաղաքային օկրուգ)

Անվան այլ կիրառումների համար տե՛ս՝ ՄորոզովոՄորոզովո (ռուս.՝ Морозово), գյուղ Ռուսաստանի Բելգորոդի մարզի Գուբինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոտ Թովմասյան (բժիշկ)

Անվան այլ կիրառումների համար տե՛ս՝ Աշոտ Թովմասյան (այլ կիրառումներ)Աշոտ Հովհաննեսի Թովմասյան (1889, Երևան - 1962), հայ բժիշկ, ՀԽՍՀ վաստակավոր բժիշկ (1940):


== Կենսագրություն ==
Ծնվել է տանիքագործ վարպետի ընտանիքում։ 1902 թվականին ընդունվել է Երևանի արական գիմնազիան։ 1903 թվականին զրկվել է մորից։ 1910 թվականին ավարտել է գիմնազիան, ընդունվել Խարկովի համալսարանի բժշկական ֆակուլտետը։ Արձակուրդներին բուժակ է աշխատել Երևանի քաղաքային հիվանդանոցում։
Առաջին համաշխարհային պատերազմի տարիներին, դեռևս համալսարանը չավարտած, նշանակվում է էվակուհոսպիտալի կրտսեր բժիշկ։ Հետո նույն պաշտոնով աշխատում է Խարկովի դրուժինայում ու զինվորական լազարեթում, քաղաքներից մեկի զեմստվոյական հիվանդանոցում (1915-1916): Առանց աշխատանքից կտրվելու հանձնում է պետական քննությունները և ավարտում բժշկական ֆակուլտետը։ 1917 թվականին նշանակվում է Մանտուրովո քաղաքի էվակուհոսպիտալի, իսկ հետո՝ դիվիզիայի լազարեթի օրդինատոր։
Հոկտեմբերյան հեղափոխությունից հետո տեղափոխվել է Երևան, նշանակվել հոսպիտալի գլխավոր բժշկի պաշտոնակատար։ Հիվանդացել է և կազդուրվելու համար գնացել Դիլիջան։ Միաժամանակ աշխատել է տեղի հիվանդանոցում։ Խորհրդային կարգերի հաստատումից հետո նրան հանձնարարվում է կազմակերպել առողջապահության գործը Դիլիջանի գավառում։ 1921 թվականին նշանակվել է Լոռու գավառի առողջապահության բաժնի վարիչ։ 1923 թվականին նշանակվել է Լոռի-Փամբակի միացյալ գավառի առողջապահության բաժնի վարիչ և այդ պաշտոնում աշխատել մինչև 1931 թվականը՝ գլխավորելով Ղարաքիլիսայի քաղաքային հիվանդանոցը և նրա վիրաբուժական բաժանմունքը։ 1931 թվականի տեղափոխվել է Երևան, աշխատել առաջին կլինիկական հիվանդանոցում, այնուհետև՝ ՀԽՍՀ առժողկոմատում։ 1935-1958 թվականներին եղել է Լենինականի քաղաքային հիվանդանոցի վիրաբուժական բաժանմունքի ղեկավարը, իսկ 1949 թվականից՝ նաև Լենինական քաղաքի գլխավոր վիրաբույժը։
Երկրորդ աշխարհամարտի տարիներին աշխատել է նաև № 1474 էվակուհոսպիտալում (1941) և Մարիուպոլից Լենինական էվակուացված հոսպիտալում (1942 թվականից սկսած)։ 1958 թվականին նշանակվել է Երևանի օրթոպեդիայի և վնասվածքաբանության գիտահետազոտական ինստիտուտի առաջին կլինիկայի վարիչ։ 1960 թվականից անցել է թոշակի։
Պարգևատրվել է Լենինի և «Պատվո նշան» շքանշաններով ու մեդալներով։ Նրա անունով է կոչվել Լենինականի № 1 հիվանդանոցը։


== Գրականություն ==
Վոլոդյա Մարտիրոսյան, Աշոտ Թովմասյան, Ե., Հայաստան, 1983, 36 էջ։


== Ծանոթագրություններ ==
Ֆիզիկական վարժություն

Ֆիզիկական վարժություն, ֆիզիկական և ընդհանուր առողջության նպատակով անցկացվող վարժություն։ Այն իրականացվում է տարբեր պատճառներով, այդ թվում մկանների հզորացման, սրտանոթային համակարգի կամ քաշի կորստի կամ ավելացման նպատակներով։ Հաճախակի և կանոնավոր ֆիզիկական վարժությունները օգնում են կանխելու հիվանդություններ, որոնցից են օրինակ սրտանոթային հիվանդությունը, շաքարախը, գիրությունը և այլն։
Ճարապլուս

Ճարապլուս, գյուղ, գյուղաքաղաք, ավան  Կիլիկիայի Ուրֆայի նահանգում, բաժանված է եղել երկու մասի՝ Սիրիայի և Թուրքիայի միջև։ Գտնվում է Հալեպից հյուսիս-արևելք, Եփրատի արևմտյան ափին։ Գյուղաքաղաքը համարվում է համանուն գավառակի կենտրոնը, որը Հալեպի նահանգի 9 գավառակներից մեկն է։ Ըստ ուսումնասիրությունների այն հունական Հերապոլիս քաղաքի տեղում է կառուցվել, որը համարվել է Խեթական թագավորության կարևորագույն կենտրոններից։


== Բնակչությունը ==
Մինչև Առաջին աշխարհամարտը բնակչության մասին տվյալներ չեն պահպանվել։ Հայտնի է միայն, որ այն 1914 թվականի վերջին և 1915 թվականի սկզբին սակավ բնակչություն է ունեցել։ Նրանք բռնությամբ տեղահանվել են 1915 թվականի Մեծ եղեռնի ժամանակ, մի մասը զոհվել է աքսորի ճանապարհին, չինչին մասը հասել է Սիրիա։ 1921 թվականին Սիրայի հատվածի Ճարապլուսում ձևավորվում է հայկական համայնք ավելի քանի հարյուր ուրֆացիներից և պերեճիկցիներից, ում ֆրանսիական կառավարությունը տալիս է հողեր տներ կառուցելու նպատակով։ Թուրքային ձեռնտու չէր սահմանամերձ հայկական բնակավայրերի առկայությունը, այդ պատճառով էլ առաջարկում է Սիրիայի հովանավոր Ֆրանսիային հայական գյուղերը հիմնել սահմանից 5 կմ հեռավորության վրա, որը բնակականբար չի ընդունվում։ 1921-1922 թվականներին Ճարապլուսում բնակվում էր 300 հայ ընտանիք, որոնցից մի քանի տասնյակը Հայ ավետարանչական եկեղեցու հետևորդներ էին։ 1923 թվականին գյուղում ապրում էր 2000 հայ։ 1924 թվականի տվյալներով գյուղում կար աղյուսաշեն եկեղեցի՝ Ս․ Աստվածածին (1931 թվականից՝ արդեն քարաշեն), որում գործում էր նաև վարժարան։ 1926 թվականի դրությամբ վարժարանում սովորում էր 110 աշակերտ։ 1925 թվականին գյուղում ապրում էր  285 ընտանիք։ 1927-1928 թվականին գյուղի բնակչության թիվը հասավ 1700-ի։
Ճարապլուսի պետական լեզուն արաբերենն է, սակայն տեղի հայերը հայերենից բացի խոսում են թուրքերեն և քրդերեն։ Գյուղաքաղաքի տարբեր հատվածներում բնակվում են արաբներ, քրդեր, արաբ քրիստոնյաներ։ Տեղի հայերը շարունակում են պահպանել իրենց ավանդույթները և սահմանափակվել հայկական համայնքի խնդիրներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լեոնիդ Յակուբովիչ

Լեոնիդ Արկադիի Յակուբովիչ (հուլիսի 31, 1945(1945-07-31), Մոսկվա, ԽՍՀՄ), Ռուսաստանի ժողովրդական ու  վաստակավոր արտիստ, դերասան, շոումեն, գրող, «Հրաշքների դաշտ» հաղորդման հաղորդավար։


== Գործունեություն ==
Լեոնիդ Յակուբովիչը ծնվել է 1945 թվականին Մոսկվայում։ Հայրը՝ Արկադիի Յակուբովիչը, եղել է ինժեներ, մայրը՝ Ռիմմա Յակուբովիչը բժիշկ-գինեկոլոգ։ Լեոնիդ Յակուբովիչը սովորել է Մոսկվայի  Կույբիշևի անվան մեքենաշինական ինստիտուտում։ Ուսանողական տարիներից մասնակցել է ՈՒՀԱ մրցույթներին ու աչքի ընկել գրական գործունեությամբ՝ գրելով սցենարներ տարբեր հաղորդումների համար։ Նա բազմաթիվ պատմվածքների, բեմական ու թատերական ներկայացումների, էստրադային մենախոսությունների և մի քանի պիեսների հեղինակ է։ Նրա համբավը բարձրացավ 1991 թվականից, երբ սկսեց վարել ռուսական «Հրաշքների դաշտ» հաղորդումը։ 2004 թվականից «Եդինայա Ռոսիա» կուսակցության անդամ է։ 2012 թվականի փետրվարից ընդգրկվել է Ռուսաստանի Դաշնության նախագահի թեկնածու Վլադիմիր Պուտինի վստահված անձանց ցուցակի մեջ։


== Անձնական կյանք ==
Առաջին կինը՝ Ռաիսա
Երկրորդ կինը՝ Գալինա Յակուբովիչ (Անտոնովա)
Որդին՝ Արտյոմ Անտոնով, (1973)
Թոռը՝ Սոֆյա Արտյոմովնա, (2000)
Երրորդ կինը՝ Մարինա Յակուբովիչ, (Վիդո)
Աղջիկը՝ Վարվարա Լեոնիդովնա, (1998)


== Ֆիլմեր ==
Մի անգամ՝ քսան տարի անց, 1980 թ., Однажды двадцать лет спустя
Եկեք, առանց աճպարարության, 1992 թ., Давайте без фокусов!
Աննա, 6-ից 18, 1993 թ., Анна: от 6 до 18
Փեսացուն Մայամիից, 1994 թ, Жених из Майами
Խաչակիրը, 1995 թ Крестоносец
Մոսկովյան արձակուրդներ, 1995 թ,  Московские каникулы
Երալաշ, 1996 թ, Ералаш
Հին երգեր գլխավորի մասին, 1996 թ, Старые песни о главном
Հին երգեր գլխավորի մասին 2, 1997 թ, Старые песни о главном 2
Եղբայր 2, 2000 թ, Брат 2
Ռուս ամազոնուհիները, 2002 թ, Русские амазонки
Հրաշքներին մի սովորեք, 2003 թ, Не привыкайте к чудесам
Ռուս ամազոնուհիները 2,2003 թ, Русские амазонки 2
Ծաղրածուներին չեն սպանում, 2005 թ, Клоунов не убивают
Երեք օր Օդեսայում, 2007 թ, Три дня в Одессе
Բուրատինոյի վերադարձը, 2013 թ, Возвращение Буратино
Իմ երազանքների պապիկը, 2014 թ, Дедушка моей мечты
Հրաշքների երկիր, 2016 թ, Страна чудес


== Ծանոթագրություններ ==
Դոնեցկի մարզում Մալայզիական ավիաուղիների Boeing 777-ի վթար

Դոնեցկի մարզում Մալայզիական ավիաուղիների Boeing 777-ի վթար, Malaysia Airlines ավիաընկերության Boeing 777 օդանավի ավիավթար, չվերթը պետք է իրականացվեր Ամստերդամից Կվալա Լումպուր, իսկ դեպքը տեղի է ունեցել 2014 թվականի հուլիսի 17-ին Ուկրաինայի Դոնեցկի մարզի արևելյան մասում գտնվող Տոպեզ քաղաքի մոտ Գրաբով գյուղում, գյուղը գտնվում է Լուգանսկի մարզի հետ սահմանում, Ուկրաինայի կոնֆլիկտի ամենաթեժ շրջանում։
Օդանավում գտնվում էր 283 ուղևոր և 15 անձնակազմի անդամ, բոլորը զոհվեցին։


== Ծանոթագրություններ ==


== Արտաքին հղումներ ==
Malaysia Airlines Flight 17(չաշխատող հղում) - Malaysia Airlines (անգլերեն)
MH17 Passenger Manifest Archived 2014-07-22 at the Wayback Machine. Malaysia Airlines-ի կայքում (ուղևորների պաշտոնական ցանկը)
Վենևիտինովո

Վենևիտինովո (ռուս.՝ Веневитиново), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2005 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիխվինի շրջան

Տիխվինի շրջան (ռուս.՝ Тихвинский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Տիխվին։


== Աշխարհագրություն ==
Շրջանի տարածքի մակերեսը կազմում է 7018 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 70988 մարդ։ Բնակչության խտությունը կազմում էր 10,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օրյոլի շրջան (Օրյոլի մարզ)

Օրյոլի շրջան (ռուս.՝ Орловский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Օրյոլն է։


== Աշխարհագրություն ==
Շրջանի տարածքի մակերեսը կազմում է 1701,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 67327 մարդ։ Բնակչության խտությունը կազմում էր 39,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դոնման

Դոնման (ֆր.՝ Donnement), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 80 մարդ, բնակչության խտությունը` 7.12 մարդ/կմ²։ Բնակավայրը զբաղեցնում է 11.24 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 36 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 44 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 13։ Ակտիվության ցուցանիշը կազմում է 70,5 %։ 31 աշխատունակ մարդկանցից աշխատել է 26 անձ (14 տղամարդ և 12 կին)։ Գործազուրկ են եղել 5 անձ (4 տղամարդ և 1 կին)։ 13 անաշխատունակներից 4-ը եղել են աշակերտներ կամ ուսանողներ, 3-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոզնանի ապստամբություն (այլ կիրառումներ)

Պոզնանի ապստամբություն, կարող է վերաբերել՝

Պոզնանի ապստամբություն - լեհական ազգային-ազատագրական ապստամբություն պրուսիական տիրապետության դեմ մարտի 20-ից մայիսի 9-ը, Պոզնանի մեծ իշխանությունում։ Ֆրանսիայում և Գերմանիայում 1848 թ. հեղափոխական իրադարձությունները արձագանք գտան Պոզնանում
Պոզնանի ապստամբություն - Արևելյան Եվրոպայում 2-րդ աշխարահամարտից հետո Լեհաստանի կոմունիստական դրածո վարչախմբերի դեմ կազմակերպված ժողովրդական ապստամբություն
Աստերոիդների ցանկ (238201-238300)

Աստերոիդների ցանկ (238101-238200)  • Աստերոիդների ցանկ  • Աստերոիդների ցանկ (238301-238400)
 Աստերոիդների ցանկ (238101-238200)  • Աստերոիդների ցանկ  • Աստերոիդների ցանկ (238301-238400)
Հայոց պաշտամունքային վայրեր

Հայոց պաշտամունքային վայրեր, Ստեփան Մելիք-Բախշյանի կողմից կազմված հանրագիտարանային բառարան, որը համառոտ տեղեկություն է բովանդակում հայկական գրեթե բոլոր կրոնական կառույցների մասին։
Գրքի խմբագրական խորհրդի մեջ էին մտնում. Արամ Սիմոնյանը (գլխավոր խմբագիր), Հայկ Ավետիսյանը, Գեղամ Բադալյանը և Մհեր Մելիք-Բախշյանը։


== Պատմություն ==
1960-ականներին Երևանի պետական համալսարանի չորս երիտասարդ դասախոսներ§ Գևորգ Ջահուկյանը, Թադևոս Հակոբյանը, Ստեփան Մելիք-Բախշյանը և Հովհաննես Բարսեղյանը ձեռնամուխ եղան ստեղծելու Հայաստանի և հարակից շրջանների տեղանունների բառարան։ Երբ ավարտվեց այդ հինգհատորյակի տպագրությունը, հեղինակներից ողջ էր միայն Հովհաննես Բարսեղյանը։ Այդ բառարանի ստեղծման տարիներին վաստակաշատ պատմաբան Ստեփան Մելիք-Բախշյանն առանձնացրել է հայոց պաշտամունքային վայրերին վերաբերվող նյութերը, կատարել լրացումներ§ ծրագրելով հետագայում հրատարակել «Հայոց պաշտամունքային վայրերի հանրագիտարան»։ Սակայն մահը հնարավորություն չտվեց նրան ավարտի հասցնել այդ գործը, բայց արված աշխատանքն էլ ուշագրավ ու արժեքավոր էր և Գալուստ Գյուլբենկյան հիմնարկության Հայկական բաժանմունքի տնօրեն, դոկտոր Զավեն Եկավյանի հովանավորության շնորհիվ ԵՊՀ հրատարակչությունը Մելիք-Բախշյանի հավաքած նյութերի հիման վրա լույս ընծայեց «Հայոց պաշտամունքային վայրեր» հանրագիտարանը։
Գրքում զետեղված լուսանկարների մեծ մասի հեղինակը Հարություն Երանոսյանն է։ Օգտագործված են նաև Մելիք Բագդասրյանի և ուրիշների լուսանկարները։


== Ծանոթագրություններ ==
275

275 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 275 թվականն է, 
III դարի 75-րդ տարին։


== Դեպքեր ==


== Ծնունդներ ==


== Մահեր ==
Սեպտեմբերի 25 - Ավրելիանոս, Հռոմի կայսր 270-ից առ 275 թթ.
Զամոստնիե Կակսի

Զամոստնիե Կակսի (ռուս.՝ Замостные Какси), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաբրիել Բորիչ

Գաբրիել Բորիչ Ֆոնտ (իսպ.՝ Gabriel Boric Font, փետրվարի 11, 1986(1986-02-11), Պունտա Արենաս, Չիլի), չիլիացի ձախակենտրոն քաղաքական գործիչ։ Չիլիի ընտրված նախագահն է՝ լինելով իր երկրի պատմության մեջ ամենաբարձր ձայներ հավաքած թեկնածուն՝ այդպիսով հաղթելով ծայրահեղ աջ թեկնածու Խոսե Անտոնիո Կաստին ։
2011 թվականին իր երկրի ուսանողական մոբիլիզացիաների ժամանակ եղել է առանցքային առաջնորդ, իսկ 2014 թվականից հանրապետության պատգամավոր է։ Ծագումով Պունտա Արենասից է։
Չիլիի նախագահ ի պաշտոնը ստանձնել է 2022 թվականի մարտի 11-ին՝ 36 տարեկանում, դառնալով մոլորակի երկրորդ ամենաերիտասարդ առաջնորդը։
Սովորել է Չիլիի համալսարանի իրավաբանական ֆակուլտետում և 2012 թվականին եղել է համալսարանի ուսանողական ֆեդերացիայի նախագահը։ Ակտիվորեն մասնակցել է «Ինքնավար ձախեր» (Izquierda Autónoma) ուսանողական շարժմանը։ «Նոդո XXI» հասարակական կազմակերպության տնօրենն է։


== Կենսագրություն ==
Գաբրիել Բորիչը ծնվել է 1986 թվականին Պունտա Արենասում՝ խորվաթական ծագմամբ ճարտարագետ-քիմիկոս Լուիս Բորիչի, որն ավելի քան 40 տարի աշխատել է Empresa Nacional del Petróleo նավթագազային ընկերությունում, և կատալոնական ծագմամբ իսպանուհի Մարիա Ֆոնտի ընտանիքում։


== Ծանոթագրություններ ==
Մղիչ

Մղիչ, կոմպրեսոր, որը ծառայում է մխոցային ներքին այրման շարժիչի գլան մատուցվող օդի նախնական սեղմման համար։ Մղիչները լինում են կենտրոնախույս և ծավալային։ Կենտրոնախույս Մղիչի առավելություններն են փոքր չափերն ու կշիռը, մեծ օ․գ․գ․։ Ծավալային մղիչը հուսալի է և հարմար, բայց ունի մեծ չափեր և աշխատանքի ժամանակ զգալի աղմուկ է առաջացնում։ Մղիչները լայն տարածում են ստացել ավիացիայում և նպաստում են մխոցային շարժիչներով ինքնաթիռների «առաստաղի» բարձրացմանը։
Երաժշտության ձայնագրողների շվեդական միություն

Երաժշտության ձայնագրողների շվեդական միություն (Grammofonleverantörernas förening, GLF), միություն, որը ներկայացնում է երաժշտության ձայնագրող ընկերությունների շահերը Շվեդիայում, անդամակցում է Ֆոնոգրամմա արտադրողների միջազգային ֆեդերացիային։ Կազմում և հրապարակում է պաշտոնական չարթեր սկսած 1975 թվականից, ներառյալ Swedish Albums Chart-ը և Swedish Singles Chart-ը։
GLF- անդամներն են՝ Bonnier Amigo Group, EMI Svenska AB, Network Entertainment Group (MNW?), Sony BMG Sweden AB, Sound Pollution AB, Universal Music Sweden AB , and Warner Music Group Sweden AB:
Սկսած 1986 թվականից GLF-ը վարում է Grammotex առցանց ձայնագրությունների կատալոգը, որը այժմ պարունակում է 100,000 անվանումներ։


== Ծանոթագրություններ ==


== Արտաքին հղումներ ==
Grammotex, առցանց կատալոգ
Sverigetopplistan, Շվեդական շաբաթական չարթեր ալբոմների, սինգլների DVD-ների և ներբեռնումների համար։
Սեբոնկուր

Սեբոնկուր (ֆր.՝ Seboncourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02703:


== Բնակչություն ==
2010 թվականի տվյալներով՝ համայնքի բնակչությունը կազմում է 1079 մարդ։


== Տնտեսություն ==
2010 թվականին համայնքի 648 աշխատունակ (15-64 տարեկան) բնակիչներից 452-ը տնտեսապես ակտիվ էին, 196-ը՝ ոչ ակտիվ (ակտիվության ցուցանիշը կազմել է 69,8 %, 1999 թվականին եղել է 65,8 %)։ 452 տնտեսապես ակտիվ բնակիչներից աշխատում էին 368-ը (213 տղամարդ և 155 կին), գործազուրկ էին 84 մարդ (43 տղամարդ և 41 կին)։ 196 տնտեսապես ոչ ակտիվ բնակիչներից 50-ը եղել են աշակերտներ կամ ուսանողներ, 65-ը՝ թոշակառուներ, 81-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սեբոնկուր (ֆր.)
Lovely (այլ կիրառումներ)

Lovely, կարող է վերաբերել՝

Lovely, ամերիկացի երգչուհի Բիլլի Այլիշի և երգիչ Քալիդի երգը, որը թողարկվել է 2018 թվականի ապրիլի 19-ին Darkroom և Interscope Records լեյբլներում,
Lovely,  Twenty One Pilots ամերիկյան երաժշտական խմբի կողմից ձայնագրված և գրված երգ, նրանց «Vessel» երրորդ ստուդիական ալբոմի համար։
Տիգրան Սյունի

Տիգրան Սյունի (Հեքիմյան) (1861, Սեբաստիա - հունվարի 24, 1916(1916-01-24), Կոստանդնուպոլիս, Օսմանյան կայսրություն), հայ բժիշկ։ 
Բժիշկ Գարեգին Սյունիի ավագ եղբայրը և Լևոն ու Արմենակ Սյունիների հորեղբայրն է։


== Կենսագրություն ==
Ծնվել է 1861 թվականին, Սեբաստիայի նահանգի Սե­բաս­տիա քաղաքում։ Բժիշկ Գա­րե­գին Սյու­նիի ավագ եղբայրը և Լևոն ու Արմենակ Սյունիների հորեղբայրն է։ 1885 թվականին մեկնել է ԱՄՆ և ուսանել է Նյու Յոր­քի հա­մալ­սա­րա­նի բժշկական ֆակուլտետում։ Մասնագիտացել է քիթկոկորդ-ականջի հիվանդությունների բուժման գծով։ Վերադարձել է Սեբաստիայի նահանգի Յոզղաթի գավառի կենտրոն Յոզղաթ քաղաքը։ Որոշ ժամանակ անց ընտանիքով հաստատվել է Կ. Պոլ­սում և բժիշկ աշխատել։
Սպանվել է 1918 թվականի հուն­վա­րի 24-ին, Կ. Պոլսում։


== Գրականություն ==
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (1688-1940), Իսթանպուլ, 1940։
Յարման Ա., Հայերը օսմանյան առողջապահության ծառայության մեջ և պատմություն սբ Փրկիչ հայոց հիվանդանոցի (թրք.), Ստամբուլ, 2001։
Խաչատրյան Լ . և ուրիշ., Ցուցակ Հայոց ցեղասպանության զոհերի (1915-1923 թթ.), գիրք 1, Սեբաստիայի նահանգ, Երևան, 2004։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սպերա

Սպերա  (իտալերեն՝ Spera), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 595 մարդ (2008) թվականի մարդահամարի տվյալների, բնակչության խտություն՝ 198 մարդ/կմ²։ Զբաղեցնում է 3 կմ² մակերես։ Փոստային ինդեքս՝ 38059։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 762133


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սեքեզ

Սեքեզ(պարսկերեն՝ سقز, քրդ.՝ Seqiz, սորանի՝ سەقز), քաղաք Իրանի արևմուտքում՝ Քուրդիստանի նահանգում։ Սեքեզ շեհրեստանի վարչական կենտրոնը։ Բնակչության թվով նահանգի երկրորդ քաղաքը։


== Աշխարհագրություն և կլիմա ==
Քաղաքը գտնվում է Քուրդիստանի հյուսիսարևմտյան մասում, լեռնային տեղանքում, ծովի մակարդակից 1479 մետր բարձրության վրա։
Սեկեզը գտնվում է Սանանդաջից՝ նահանգի վարչական կենտրոնից մոտ 120 կմ հյուսիս-արևմուտք և Թեհրանից՝ երկրի մայրաքաղաքից, 450 կմ արևմուտք։ Քաղաքի կլիման պայմանավորված է լեռնային տեղանքով և բնորոշվում է ցուրտ ձյունառատ ձմռան և չոր շոգ ամռան հերթագայությամբ։  Տարեկան միջին տեղումների քանակը 500 մմ է։ Այստեղ գրանցվել է Իրանի համար ամենացածր օդի ջերմաստիճանի ցուցանիշը՝ −36 °C։


== Բնակչություն ==
Բնակչությունը՝ 165 258 մարդ (2016), ազգային կազմում գերակշռում են քրդերը (սորանի լեզվի կրողները)։ 


== Տեսարժան վայրեր ==
Սեքեզի մերձակայքը իրենից ներկայացնում է գեղատեսիլ բնական լանշաֆտներ՝ անտառներ և լեռնային մարգագետիններ։ Անտառազանգվածները, որոնք զբաղեցնում են մոտ 7000 հա մակերես Սեքեզի և Բուկանի միջև, հանգստի գոտի են և անտառավերականգնման բազա։ Նաև քաղաքից մի քիչ հեռու կան մի քանի պատմամշակութային հուշարձաններ։ Մայրուղուց, որը Սեքեզն ու Դիվանդարեն կապում է իրար, 20 կմ հյուսիս գտնվում է Կարաֆտու քարանձավը, որտեղ Պարթևստանի դարաշրջանում գտնվել է Հերակլեսի տաճարը։ 42 կմ դեպի հյուսիս-արևելք գտնվում են Զևիյե ամրության փլատակները, որոնք պատահաբար բացահայտվել են 1947 թվականին։ Ամրության շինարարությունը վերաբերում է մթ․ա․ 900 թվականին, այսինքն այստեղ Մարաստանի  տիրապետության ժամանակաշրջանին։


== Ծանոթագրություններ ==
Կոլայի ծոց

Կոլայի ծոց (ռուս.՝ Кольский залив), Բարենցի ծովի ծոց՝ Կոլայի թերակղզու հյուսիսային ափի մոտ։ Երկարությունը շուրջ 57 կմ է, լայնությունը՝ 1-7 կմ, խորությունը մուտքի մոտ՝ 200-300 մ։ Ծոցն է թափվում Տուլոմա և Կոլա գետերը։
Կոլայի ծոցում են Մուրմանսկ և Սևորոմորսկ չսառցող նավահանգիստները։


== Ծանոթագրություններ ==
Ռանցանիկո

Ռանցանիկո (իտալերեն՝ Ranzanico), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1085 մարդ։ Խտությունը կազմում է 155 մարդ/կմ²։ Տարածքը՝ 7 կմ²։ Փոստային ինդեքս՝ 24060։ Հեռախոսային կոդ՝ 035։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
ԱՄՆ բաց առաջնության կանանց մենախաղ 2016

ԱՄՆ բաց առաջնության կանանց մենախաղ 2016, Մեծ Սաղավարտի կանանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։
Ֆլավիա Պենետան հանդիսանում էր մրցաշարի գործող չեմպիոն, սակայն չի պաշտպանել տիտղոսը 2015 թվականի մրցաշրջանի վերջում պրոֆեսիոնալ կարիերան ավարտելու պատճառով։
Սերենա Ուիլյամսը փորձում էր նոր ռեկորդ սահմանել Բաց դարաշրջանում՝ հաղթելով Մեծ Սաղավարտի կանանց մենախաղի 23-րդ մրցաշարը, սակայն կիսաեզրափակչում նա պարտություն է կրել Կարոլինա Պլիշկովայից։ Նա 22 հաղթանակով առաջին հորիզոնականն է բաժանում Շտեֆի Գրաֆի հետ։ Ուիլյամսը նաև փորձում էր շահել իր 7-րդ տիտղոսը ԱՄՆ բաց առաջնությունում։ Նա 6 տիտղոսով երկրորդ հորիզոնականն է բաժանում Կրիս Էվերտի հետ՝ զիջելով Մոլլա Մալորիին (8 տիտղոս)։
Վերին չորս դասակարգվածները (Սերենա Ուիլյամս, Անժելիկա Քերբեր, Գարբինե Մուգուրուսա և Ագնեշկա Ռադվանսկա) ներգրավվել են աշխարհի թիվ 1 ռակետի համար մրցապայքարին։ Սակայն Մուգուրուսան մրցապայքարից դուրս է մնացել երկրորդ շրջանում պարտություն կրելուց հետո, իսկ Ռադվանսկան և Ուիլյամսը պայքարը լքել են չորրորդ շրջանում և կիսաեզրափակչում։
Երրորդ շրջանում շվեդ Յոհաննա Լարսոնի նկատմամբ հաղթանակ տանելով Սերենա Ուիլյամսը նոր ռեկորդ է սահմանել Մեծ Սաղավարտի մրցաշարերի պատմության մեջ՝ 307-րդ անգամ հաղթանակ տանելով Մեծ Սաղավարտի մրցաշարերում և գերազանցելով Մարտինա Նավրատիլովայի արդյունքը։ Նրա վերջնական ցուցանիշը դարձել է 309 հաղթանակ։
Անժելիկա Քերբերը դուրս է եկել մրցաշրջանի ընթացքում Մեծ Սաղավարտի մրցաշարերի իր երրորդ եզրափակիչը և կիսաեզրափակչում հաղթանակից և Սերենա Ուիլյամսի պարտությունից հետո դարձել է աշխարհի թիվ 1 ռակետ։ Եզրափակիչում հաղթելով Կարոլինա Պլիշկովային, նա կարիերայում երկրորդ անգամ արժանացել է Մեծ Սաղավարտի մրցաշարի հաղթողի տիտղոսին՝ երկուսն էլ միևնույն մրցաշրջանում։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Աղբյուրներ ==
ԱՄՆ բաց առաջնության պաշտոնական կայք
ԱՄՆ բաց առաջնության կանանց մենախաղի ցանց
ԱՄՆ բաց առաջնության հաղթողներ և եզրափակիչի մասնակիցներ Archived 2016-09-21 at the Wayback Machine.
Վելիկի Պորոգ

Վելիկի Պորոգ (ռուս.՝ Великий Порог), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուցենուզ

Մուտսենուզ (ֆր.՝ Mutzenhouse), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2011 թվականի դրությամբ կազմում է 406 մարդ, բնակչության խտությունը` 183.71 մարդ/կմ²։ Բնակավայրը զբաղեցնում է 2.21 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 287 աշխատունակ (15-64 տարեկան)  բնակիչ, որոնցից ակտիվ էին 215-ը, իսկ ոչ ակտիվները` 72։ Ակտիվության ցուցանիշը կազմում է 74,9 %։ 215 աշխատունակ մարդկանցից աշխատել է 200 անձ (99 տղամարդ և 101 կին)։ Գործազուրկ են եղել 15 անձ (6 տղամարդ և 9 կին)։ 72 անաշխատունակներից 22-ը եղել են աշակերտներ կամ ուսանողներ, 31-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուբկի (գյուղ, Կրեստեցկի շրջան)

Անվան այլ կիրառումների համար տե՛ս՝ ԴուբկիԴուբկի (ռուս.՝ Дубки), գյուղ Ռուսաստանի Նովգորոդի մարզի Կրեստեցկի շրջանի կազմում։
Բնակչությունը 2012 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտու Կալվու

Պորտու Կալվու (պորտ.՝ Porto Calvo), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 24 614 մարդ՝ 2008 թվականի տվյալներով։ Գրավում է 335 կմ2 տարածք։ Տարածքի խտությունը՝ 73,474 մարդ/կմ2։ Քաղաքի տոնը ապրիլի 12-ին է։


== Պատմություն ==
Քաղաքը հիմնադրվել է 1636 թվականին։
Մայդ Իզզաթ ալ-Չուրբաջի

Մայդ Իզզաթ ալ-Չուրբաջի (արաբ․՝ مجد عزت الشربجي‎‎, 1981, Դարայա, Դարայայի շրջան), սիրիացի խաղաղապահ ակտիվիստ։ 2015 թվականին նա ԱՄՆ Պետդեպարտամենտի կողմից Սիրիայում կատարած կանանց և մարդու իրավունքների պաշտպանության հարցերում կատարած աշխատանքների համար արժանացել է Կանանց արիության միջազգային մրցանակի։


== Կենսագրություն ==
Մայդ Իզզաթ ալ-Չուրբաջին ծնվել է 1981 թվականին Սիրիայի  Դարայա քաղաքում։ Երբ նա վեց ամսական էր, նրա ընտանիքը մեկնել է Ֆրանսիա` տարածաշրջանում բռնություններից խուսափելու համար, սակայն վերադարձել են Սիրիա 1991 թվականին։ Ավարտել է Դամասկոսի համալսարանի ֆրանսիական գրականության բաժինը։ Քոլեջից հետո աշխատել է Դամասկոսի արվարձանների հակակոռուպցիոն քարոզարշավներում։


== Ակտիվիզմ ==
Երբ Արաբական գարունը տարածվեց Սիրիայում՝ Չուրբաջին նստացույցեր էր կազմակերպում, որոնք կոչ էին անում ազատ արձակել քաղբանտարկյալներին։ Նա ձերբակալվել և ոստիկանության դաժանություններից տուժե է։ Չնայած նրա վնասվածքներին՝ Չուրբաջին շարունակում էր խաղաղ բողոքների ցույցերը։ Նա բանտարկյալների շրջանում կազմակերպել էր սեմինարներ` խաղաղապահություն և քաղաքացիություն դասավանդելու համար։ Չուրբաջին 150 կին-բանտարկյալների համոզել է հացադուլ սկսեն, որպեսզի իրենց գորխը ներկայացվի դատավորին։ Դամասկոսի դատարանում նրա ոչ բռնի մարտավարությունը վերջնականապես ապահովեց, երբ ինքը և ևս 83 կալանավորներ ազատ արձակվեցին։ Սիրիայի անվտանգության ուժերը վերահսկեցին Չուրբաջիի և իր երեք երեխաների Լիբանան աքսորելու գործընթացը։
2014 թվականի հունվարի 2-ին Չուրբաջի հիմնադրել է «Կանայք հիմա Լիբանանում» կենտրոնը, որը օժանդակում է կին փախստականներին։ Կենտրոնը տրամադրում է վարսահարդարման և կոսմետոլոգիայի, համակարգիչների, նկարչության, ասեղնագործության, անգլերենի և ֆրանսերենի ուսուցման, ինչպես նաև կանանց և նրանց երեխաներին հոգեբանական աջակցություն ցուցաբերելու դասընթացներ։


== Ծանոթագրություններ ==
Խորհրդարանական ընտրություններն Էստոնիայում (1923)

Անվան այլ կիրառումների համար տե՛ս՝ Խորհրդարանական ընտրություններն Էստոնիայում (այլ կիրառումներ)Ռիյգիկոգու երկրորդ ընտրությունները, տեղի են ունեցել 1923 թվականի մայիսի 5-ից 7-ը։ Որոշ ցուցակների հետ կապված տարաձայնություններ եղան, կոմունիստներին ընտրություններից առաջ ճանաչել էին ուժը կորցրած, քանի որ նրանք խախտել էին ընտրական կանոնադրությունը, ընտրության արդյունքները Էստոնիային տվեց երբեևէ ամենամասնատված խորհրդարանը։


== Արդյունքներ ==


== Ծանոթագրություններ ==

II Riigikogu valimised: 5.-7. mail 1923 / Riigi Statistika Keskbüroo = Élections au parlement: de 5.-7. mai 1923 / Bureau Central de Statistique de l'Estonie - Tallinn: Riigi Statistika Keskbüroo, 1923 (Tallinn : Tallinna Eesti Kirjastus-Ühisus ; Narva: M. Minis)
Էմբա

Էմբա, գետ Ղազախստանի Ակտյուբինսկի և Գուրևի մարզերում։ Սկիզբ է առնում Մուհոգարների արևմտյան լանջից, հոսում Մերձկասպյան դաշտավայրով։ Կասպից ծովի մոտ կորչում է աղուտների մեջ։
Երկարությունը 712 կմ է, ամռանը ստորին հոսանքում ցամաքում է՝ տրոհվելով խորահուների։


== Ծանոթագրություններ ==
Նահում Թեյթ

Նահում Թեյթ (անգլ.՝ Nahum Tate, 1652[…], Դուբլին, Լենստեր - հուլիսի 30 (օգոստոսի 10), 1715, Լոնդոն, Մեծ Բրիտանիայի թագավորություն), անգլիացի բանաստեղծ, թարգմանիչ, լիբրետիստ և դրամատուրգ։
1692 թվականից կրել է պալատական բանաստեղծի «Բանաստեղծ-դափնեկիր»-ի ցմահ կոչումը, որը հաստատվել է անգլիացի միապետի կողմից և պարտավոր էր հիշարժան բանաստեղծություններով ավանդաբար արձագանքել թագավորական ընտանիքի և պետության կյանքում տեղի ունեցած իրադարձություններին ։


== Կենսագրություն ==
Ծագումով իռլանդացի է։ Ծնվել է պուրիտացի քահանայի ընտանիքում։ Այն բանից հետո, երբ նրա հայրը իշխանություններին տեղեկացրեց 1641 թվականին սպասվող Իռլանդական ապստամբության մասին, դավադիրները նրանց տունն այրեցին։
Թեյթը կրթություն է ստացել Տրինիտի քոլեջում (Դուբլին) (1672)։ 1676 թվականին նա տեղափոխվել է Լոնդոն։


== Ստեղծագործություններ ==
Լայնորեն հայտնի է բազմաթիվ օրհներգերով (դրանցից մեկն այժմ ծառայում է որպես անգլիական Սուրբ ծննդյան երգի բառեր՝ «Մինչ հովիվները գիշերով արածացնում էին իրենց հոտերը» (As Shepherds Watched Their Flocks at Night))։
Հայտնի է նաև Շեքսպիրի ողբերգության իր վերափոխումներով, ինչը տարածված էր իր ժամանակներում։ Թեյթը, «Լիր արքայի» իր վերափոխած տարբերակում (1681), Կորդելիային փրկեց մահից, և նա ամուսնացավ Էդգարի հետ։ Թեյթի վերափոխած տարբերակը փոխարինում էր Շեքսպիրի ողբերգությունը մինչև 1823 թվականը։ Հետաքրքիր է, որ Էդմունդ Քինի կողմից Շեքսպիրի օրիգինալ սյուժեն վերականգնելու փորձերը հաջողություն չեն ունեցել ոչ հանդիսատեսի, ոչ քննադատների մոտ։
Նա Հենրի Փորսելի «Դիդոնա և Էնեյ» (1689) օպերայի լիբրետոյի հեղինակն է, որը հիմնված է Վիրգիլիոս «Էնեիդա» պոեմի (չորրորդ գիրք) վրա, որը պատմում է Էնեասի ՝ լեգենդար տրոյական հերոսի մասին։ «Դիդո և Էնեաս»՝ անգլիական առաջին ազգային օպերան, վաղուց ճանաչվել են որպես գլուխգործոց։
Համագործակցել է Ջոն Դրայդենի հետ նրա վերջին «Ավեսալ և Ահիտոֆել» ստեղծագործության երկրորդ մասը ստեղծելիս։
Թեյթը մահացավ 1715 թվականի օգոստոսի 12-ին Սաութուորքում, որտեղ նա թաքնվում էր պարտատերերից։ Թաղված է Լոնդոնի Սուրբ Պողոսի տաճարում:


== Ծանոթագրություններ ==


== Գրականություն ==
King Lear. Adapted by Nahum Tate(անգլ.)


== Արտաքին հղումներ ==
Թեյթ (Tate) Նաում (1652—1715)
Գատընճուղ

Գատընճուղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կատո Գուվե

Կատո-Գուվե (հուն․՝ αι Κάτω Γούβαι, փոքր քաղաք Կրետե կղզու հյուսիսում, Էգեյան ծովի ափին, համայնքի վարչական կենտրոնը՝ Հերսոնիսոսը, Իրակլիոնի ծայրամասային միավոր է Հունաստանի Կրետե կղզու ծայրամասում։ Ըստ 2011 թվականի մարդահամարի՝ բնակչության թիվը կազմում է 2153 մարդ։ Կատո-Գուվեն գտնվում է մայրաքաղաք Իրակլիոնից 18 կիլոմետր արևելք և 47 կմ հյուսիս-արևմուտք՝ Այոս-Նիկոլաոսից։ Բնակչության հիմնական զբաղմունքը գյուղատնտեսությունն է։ Արտադրվում է բանջարեղեններ, խաղող և ձիթապտղի յուղ։  Քաղաքը առաջին անգամ հիշատակվել է 1583 թվականին։
Քաղաքի անունն առաջացել է «գուվա» բառից(γούβα)՝ փոս, առու։


== Գուվեի համայնքային միություն ==
Գուվեյի համայնքային միության մեջ են մտնում 6 բնակավայր։ Ըստ 2011 թվականի մարդահամարի՝ բնակչության թիվը կազմում է 3031 մարդ։


== Բնակչություն ==


== Ծանոթագրություններ ==
Լոդի

Անվան այլ կիրառումների համար տե՛ս՝ Լոդի (այլ կիրառումներ)Լոդի (իտալերեն՝ Lodi, լոմբ.՝ Lod, լատ.՝ Laus Nova, գերմ.՝ Lauden)` կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 43 424 մարդ (2008 թվականի տվյալներով)։ Խտությունը՝ 1059  մարդ/կմ²։ Տարածքը՝ 41 կմ²։ Էլեկտրոնային փոստ` 26900։ Հեռախոսային կոդ՝ 0371։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0371 4091
Էլեկտրոնային փոստ՝ urp@comune.lodi.it
Պաշտոնական կայք՝ http://www.comune.lodi.it/flex/cm/pages/ServeBLOB.php/L/IT/IDPagina/1


== Ուշագրավ բնակիչներ ==
Ֆրանկինո Գաֆուրի` երաժշտության տեսաբան և կոմպոզիտոր։
Իտալո Գարիբոլդի` ռազմական գործիչ, բանակի գեներալ, 1942-1943 թվականներին ԽՍՀՄ-ում իտալական զորքերի հրամանատար
Ադա Նեգրի՝ իտալացի բանաստեղծուհի և արձակագիր։


== Քույր քաղաքներ ==
 Կոնստանց, Գերմանիա
 Լոդի, ԱՄՆ
 Օմենյա, Իտալիա


== Արտաքին հղումներ ==
http://www.comune.lodi.it/flex/cm/pages/ServeBLOB.php/L/IT/IDPagina/1
http://www.istat.it/en/
http://www.istat.it/en/


== Ծանոթագրություններ ==
Աստերոիդների ցանկ (153501-153600)

Աստերոիդների ցանկ (153401-153500)  • Աստերոիդների ցանկ  • Աստերոիդների ցանկ (153601-153700)
 Աստերոիդների ցանկ (153401-153500)  • Աստերոիդների ցանկ  • Աստերոիդների ցանկ (153601-153700)
Հնդկաստանի նախագահ

Հնդկաստանի նախագահ (հինդի՝ राष्ट्रपति), Հնդկաստանի Հանրապետության ղեկավար, առաջին քաղաքացի, ինչպես նաև հնդկական զինված ուժերի Գերագույն հրամանատար։ Սահմանադրության համաձայն՝ նախագահն ունի նշանակալի իշխանություն, բայց իրականում իշխող լիազորությունները կատարվում են Հնդկաստանի կառավարության կողմից՝ վարչապետի գլխավորությամբ։ Նախագահը, մեծ մասամբ, իրականացնում է ներկայացուցչական գործառնություններ՝ ձևականորեն ընդունելով կառավարության որոշումները։ Մի շարք դեպքերում նա իրավունքի ունի ազատել նահանգների օրենսդրական ժողովները, ինչպես նաև ունի դատապարտյալների ներման իրավունք։
Սահմանադրության համաձայն՝ նախագահն ընտրվում է ընտրողների կոլեգիայի կողմից, որը կազմված է Հնդկաստանի խորհրդարանի երկու պալատների անդամներից, ինչպես նաև Վիդհան Սաբհայի՝ նահանգների և տարածքների օրենսդրական ժողովների ստորին պալատների անդամներից։


== Տես նաև ==
Հնդկաստանի փոխնախագահ
Հնդկաստանի վարչապետ


== Ծանոթագրություններ ==


== Արտաքին հղումներ ==
Հնդկաստանի նախագահի պատոնական կայք(անգլ.)
Հնդկաստանի Հանրապետության ղեկավարների ցանկ(անգլ.)